བོད་མིའི་གཞིས་ཆགས་ཤིག་ན་ཟླ་བ་ཟེར་བའི་མི་མགོ་བདེ་པོ་ཞིག་ཡོད།ཐེངས་མ་གཅིག་ཁོ་གཞིས་ཆགས་དེའི་འགོ་འཁྲིད་དུ་འཁོད་པ་དང་ཉིན་ཤས་སོང་རྗེས་སུ་མང་གཙོའི་དུས་ཆེན་ཚུགས་པ་རེད།ཟླ་བ་ནི་འགོ་འཁྲིད་དུ་འཁོད་ཀྱང་མི་མང་གི་མདུན་གསུང་བཤད་གནང་མྱོང་མེད་ལ།ཤེས་བྱ་ཡོན་ཏན་ཡང་དེ་ཙམ་མེད་མཁན་ཞིག་ཡིན།འོན་ཀྱང་མང་གཙོའི་དུས་ཆེན་གྱི་ངོ་སྤྲོད་གསུང་བཤད་དེ་མ་གནང་བར་རང་ཉིད་འགོ་འཁྲིད་ཡིན་པས་ཐབས་ཤེས་རྩ་བ་ནས་མེད།དེར་བརྟེན་ཁོ་རང་སེམས་ཁྲལ་ཤིན་ཏུ་ཆེ་སྐབས།ལམ་སེང་མགོ་བདོ་པོ་བྱ་རྒྱུ་ཞིག་དྲན་ནས།ཁོས་མི་མང་ཚང་མ་འཛོམས་ཡོད་པའི་མདུན་དེར་ཧང་སང་སང་ངང་ཡོང་ནས།མི་མང་རྣམ་པ་ཚོ་ལ་ཞུ་རྒྱུར།དེ་རིང་ངས་མང་གཙོའི་དུས་ཆེན་སྐོར་ལ་ཁྱེད་རྣམ་པར་གསུང་བཤད་ག་རེ་ག་རེ་ཤོད་ཡག་རེད་དམ།ཁྱེད་ཚོས་ཧ་གོ་གི་ཡོད་པས།ཞེས་དྲིས་པར་མི་མང་ཚོས།ཧ་གོ་གི་མེད་ཅེས་ཞུས་པར་ཁོས།ཨ་ལས་ཧ་གོ་གི་མེད་པས།བྱས་ན་ངས་བཤད་མ་བཤད་ཆོ་གང་ཡང་མི་འདུགཅེས་འགྲོ་རྩིས་བྱེད་སྐབས་མི་མང་ཚོས།སྐུ་ངོ་ལགས།དེ་འདྲ་མ་རེད་གསུང་བཤད་གནང་རོགས་གནང་ཞུས་པར་ཁོས།ཡ་་་་ཡ་་་བྱས་ན་དེ་རིང་ངས་ག་རེ་ཤོད་ཡག་ཡིན་ཁྱེད་ཚོས་ཧ་གོ་ཡི་ཡོད་པས།ཞེས་དྲིས་པར་མི་མང་ཚོས།ཧ་གོ་ཡི་ཡོད།ཧ་གོ་ཡི་ཡོད།ཞུས་པར་ཡང་ཁོས།ཨ་་་་ལས་་་་ཧ་གོ་ན་འགྲིག་ཤག་ངས་བསྐྱར་དུ་ཤོད་དགོས་ཡག་མི་འདུགབྱས་ཙང་ང་འགྲོ་ཡི་ཡིན་ཞེས་ལབ་པར་མི་མང་ཚོས།སྐུ་ངོ་ཟླ་བ་ལགས།དེ་འདྲ་རྩ་བ་ནས་མ་གསུངས་རོགས་གནང་།ང་ཚོ་ལ་གསུང་བཤད་དེ་ངེས་པར་དུ་གནང་རོགས་གནོངས།ཞེས་མི་མང་ཚང་མས་ཞུས་པར་ཁོས།བྱས་ན་འགྲིག་ག་ཡག་པོ་བྱས་ནས་ཉོན་ཨ།དེ་རིང་ངས་ག་རེ་ཤོད་ཡག་ཡིན་ཁྱེད་ཚོས་ཤེས་ཀྱི་ཡོད་པས།ཞེས་དྲིས་པར་མི་མང་ཚོས་སྐུ་ངོ་ཟླ་བ་ལགས་མགོ་བདེ་པོ་ཞེ་དྲག་འདུག་བསམས་ཏེ་ཕྱེད་ཀས་ཤེས་ཀྱི་ཡོད་ལབ་པ་དང་ཕྱེད་ཀས་ཤེས་ཀྱི་མེད་ལབ་པར་སྐུ་ངོ་ཟླ་བས།དེ་འདྲ་ཡིན་ན་དངོས་གནས་ཡག་པོ་ཞེ་དྲག་བྱུང་སོང་།ཁྱེད་ཚོ་ཤེས་མཁན་ཚོས་མ་ཤེས་མཁན་ཚོར་གསལ་བཤད་བྱས་ཏེ་ཕན་ཚུན་གོ་བརྡ་འཕྲོད་པ་ཡག་པོ་བཟོ་དགོས་ཞེས་བཤད་དེ་གང་ལྟར་ཁོ་རང་གསུང་བཤད་གནང་རྒྱུ་དེ་ལས་གཡོལ་ནས་འགྲོ་ཐུབ་ཙམ་བྱུང་པ་རེད།ཁ་ཙམ་ཡོན་ཏན་མེད་ཀྱང་།གོ་གནས་མཐོན་པོ་བཟུང་གིས།མགོ་བདེ་ཁྲམ་འཕྲུལ་བྱས་ནས།མི་མང་སླུ་འདྲིད་བྱས་སོང་།